***№1 дәріс, 1 апта, 1 сағат***

 **Сабақтың тақырыбы: XIX ғасырдағы сал-серілер. Ән өлең. Өнерпаздық, сыршылдық ағым.**

**Дәрістің мақсаты:**

1. ХІХ ғасырдағы сал-серілік өнер дамуының тарихи алғышарттарын зерделеу
2. Аймақтық дәстүрлі ән мектептерінің ерекшеліктерін жүйелеу
3. Біржан салдың ән мұрасын саралау
4. Ақан сері әндерінің тарихын және текстологиясын жүйелеу

XIX ғасырдағы сал-серілік өнер. Әнші-лирик ақындар поэзиясы. Олардың шығармашылық мұрасын, өмірбаян деректерін жинақтау, зерттеу. Сал-серілер мұрасы – ән өлеңдердің таралым, танылым жайы. Біржан сал, Сегіз сері, Ақан сері, Жаяу Мұса, Әсет, Мұхит, Балуан Шолақ, Үкілі Ыбырай, Майра, Мәди, Иманжүсіп, т.б. әнші ақындар өнерінің қазақтың рухани-өмір, көркемдік таным-талғамындағы өз орны. Сал-серілер өнерінің өзіндік ерекшеліктері. Әрі ақындық, әрі сазгерлік, әрі орындаушылық өнер. Сал-сері, әнші-ақындардың XIX ғасыр әдебиет тарихындағы орны.

XIX ғасырдағы сал-серілік, әншілік дәстүр, әншілік жайлы академик Ахмет Жұбановтың ғылыми-теориялық тұжырымдары. Қазақ мәдениеті мен әдебиетінің аса корнекті окілдерінің шығармашылық мүрасы Е.Ысмайлов зерттеулерінде. Ш.Керімовтың сал-серілер жайлы арнайы зерттеуі. М.Мағауин сал-серілік өнер туралы. І.Жақановтың сал-серілер шығармашылық мұрасын айқындаудағы еңбегі.

Біржан сал (1831-1897). Біржан әндерінің туу тарихы. Сарамен айтысы төңірегіндегі қисындар.

Сара Тастанбекқызы (1878-1916). Арнау өлеңдері мен көңіл-күй, сезім жырлары. Сараның толғау өлеңдері. Әдеби мұрасының зерттелуі, басылым жайы.

Ақан сері (1843-1913). «Сырымбет», «Қара торғай», «Үш тоты», т.б. ән-өлеңдері. Ақанның сезім жырларының көркемдік мәні. Өлеңдеріндегі әлеуметтік үн.

Жаяу Мұса (1855-1929). Жаяу Мұса әндерінің А.Жұбанов тарапынан өзгешелік жөннен бағаланып, айқындалуы. Жаяудың әндеріндегі қоғам мен адам арақатынасының алуы ақиқатының үні.

Әсет, Мұхит, Балуан Шолақ, Үкілі Ыбырай, Майра, Мәди, Иманжүсіп әндері. Өмірбаян деректері. Сал-серілер, әнші ақындардың XIX ғасыр әдебиет тарихындағы орны.

**Сұрақтар:**

1. ХІХ ғасырдағы сал-серілік өнер дамуының тарихи алғышарттары туралы баяндаңыз
2. «Ақын», «жырау», «жыршы», «өлеңші», «сал», «сері» ұғымдарының ғылыми зерделенуіне қатысты сіздің көзқарасыңыз
3. Мұхит Мералыұлы әндерінің тарихына тоқталыңыз.
4. Әсет Найманбайұлының әдеби мұрасы туралы не айтар едіңіз?
5. Жаяу Мұсаның «Ақ сиса» әнінің тарихына тоқталыңыз
6. Балуан Шолақтың ән мұрасы туралы баяндаңы
7. Біржанның «Жанбота» , «Адасқақ» әндерінің тарихын баяндаңыз
8. Ыбырай Сандыбайұлының «Гәкку» әнінің тарихы туралы қандай пікір айтар едіңіз?
9. Ақан серінің «Құлагер» әні мен Құлагер тарихына қатысты деректерге сіздің пікіріңіз қандай?

**Әдебиеттер:**

1.Қазақ әдебиетінің тарихы. 10 томдық. 4 том. – Алматы, 2015.

2.Қазақ әдебиетінің тарихы. 10 томдық.5 том. – Алматы, 2015.

3. Жұбанов А.Замана бұлбұлдары. .– Алматы, 2013.

3.Сүйіншәлиев Х. Қазақ әдебиетінің тарихы.– Алматы, 2013.

4.Тебегенов Т. Халық ақындары шығармаларындағы әдебиет пен фольклор дәстүрі. – Алматы, 2014.

5.Мәдібай Қ. ХІХ ғасырдағы қазақ әдебиеті.– Алматы: Қазақ университеті, 2016.

**Интернет ресурстар:**

1. Қазақстанның ашық кітапханасы <http://www.ikitap.kz/>
2. Әдебиет порталы <http://adebiportal.kz/kz>

Қазақстандық ұлттық электронды кітапхана http://www.kazneb.kz